Drama temelji na resničnih dogodkih
in pogovorih s ključnimi ljudmi, ki so bili tam.
Nekateri dialogi, liki in prizori so spremenjeni
za namen dramatizacije.
Britanija zganja hrup. Resničen hrup. Ste to vedeli?
Moram se opravičiti.
Piše, da ste tako rekoč vodili kampanjo za izstop,
a vseeno dvomim, da jih je večina slišala za vas.
Narašča. Že nekaj časa.
Gotovo vas živcira, ker si je stari Boris pripisal vse zasluge.
Ne iščem slave.
Mrmranje, ki ga lahko slišijo samo redki. Nikoli ne poneha.
G. Cummings? Zaslišanje je zahteval Urad informacijskega pooblaščenca
po odkritjih, povezanih z Evropskim referendumom iz l. 2016.
Glavni cilj je raziskati uporabo naših osebnih podatkov
v političnih kampanjah na način, ki spreminja politične procese ...
Milijon pomembnih vprašanj o našem narodu, vrsti, planetu ...
Nihče pa ne postavi tistih pravih.
Smo predvsem izobraževalni trust možganov.
Vi pa ste bili svetovalec ministra za izobraževanje ...
Imate dobro reputacijo, toda ne bomo verjeli vsega, kar slišimo.
Jaz slišim samo hrup. –Imate kaj povedati?
Ja, vse je zjebano. –Kaj mislite o strategijah za naše številne stranke?
Bodi vljuden, vključen ... Ne povej jim, kaj res misliš.
Kaj mislite? –Kaj mislim?
Samo dihaj in misli na Mary. Dihaj ...
Mislim ... –Daj! –Kaj mislite? –Dihaj.
Mislim ... O, sranje. Neumno ... Spremeniti morate poslovanje.
Kot globalna družba
vstopamo v nove ekonomske, družbene in politične tranzicije.
Izobraženi ljudje so najbolj neumni. Povečano povpraševanje resursov ...
Potrebujemo odisejsko izobraževanje. Krepitev verskega ekstremizma ...
Sinteza ... Generacijske neenakosti na zahodu ... Apolonske racionalnosti
in dionizijske intuicije. Zadnja desetletja temu podjetju ni uspelo
nikogar pripraviti za nič od tega.
Velika Britanija ni izkusila nič podobnega Brexitu.
Z Brexitom bo nekdo izgubil. –Brexit bo ... –Pristop Brexitu ...
Živimo v vesolju različnih vej zgodovine. –Brexit. –Brexit. –Brexit.
Menite, da je vaša kampanja delovala v skladu z zakonom?
Tudi v drugačni veji mene ni bilo, nekateri ste glasovali drugače
in to se ni zgodilo.
Vendar sem bil. In zgodilo se je.
Vsi vedo, kdo je zmagal.
Ne vedo pa vsi, kako.
BREXIT
Bitka za Evropo postaja totalna vojna!
Churchill je spregovoril o potrebi po združeni Evropi.
General De Gaulle je zavrnil britanski vstop na skupni trg.
V šestih državah ni delovnih omejitev. –Problem je cena hrane.
Z našim vstopom v EGS bo postala Evropa najmočnejši trgovinski blok.
Imamo enkratno priložnost za novo Britanijo. Moramo jo izkoristiti!
Končalo se je z odločnim "da" za Britanijo v Evropi.
Za to sem glasoval! –Ne vem, kaj bo dobrega prineslo.
Svoj denar hočemo nazaj!
Nismo ukinili državnih meja, da bi jih vrnili na evropsko raven.
Izstop iz članstva ... –Oblikoval bom večinsko konservativno vlado.
Jutri bom začel proces za referendum
o britanskem članstvu v Evropski uniji.
Douglas Carswell, edini predstavnik Stranke za neodvisnost, za izstop
Matthew Elliot, politični lobist, za izstop
Oprosti za tako nujen klic. –Temu služi skupina "WhatsApp".
Maščevalci, zberimo se.
Ne vem, kaj je to, ampak ...
Zadnjih nekaj let se je tukaj zbirala skupina upornikov,
daleč od ... –Deluje zelo vohunsko. –Vžgalo je.
Zbrali smo dovolj sodrge, da Camerona prisilimo na referendum,
če bo zmagal na volitvah.
Očitno ni pričakoval zmage. Vendar je, torej se to dogaja!
Postavili bomo najpomembnejše vprašanje te generacije.
Ostanemo ali izstopimo?
Toda potrebujemo vodjo.
Ne jaz. Postalo bo zaguljeno.
Lahko organiziram iz sence ... Ne morem voditi vojske.
Za to potrebujete psa borca.
Imam idejo.
Vendar je tvegana.
Drugačna.
Če hočeš biti pasji kebab, lajaj še naprej!
Dom, živjo! –Živjo. –Se lahko pogovorimo?
Ja, seveda, vstopita.
Douglas Carswell. –Živjo.
Kaj si počel zadnje ...
Mesece? –Dve leti.
Vsemu sem se odrekel. Živel sem na očetovi farmi.
Malo delal, meditiral. Pisal. Bral Tukidida, Kiplinga, Tolstoja.
Super.
Torej, Dom ...
Iščemo ... –Ni šans. Obljubil sem, da ne grem nikoli več v Westminster.
Lahko je čisto po tvoje ... –Poslušaj ...
Začetek kampanje je kot začetek milijonskega start-upa,
toda investitorji nimajo nobenega profita.
Z drugimi besedami, nočna mora. –Samo ...
Investitorje prepusti meni. Strategijo bom prepustil tebi. –Ne.
Vse življenje ti obljubljajo, da bodo ljudje poslušali tvoje ideje.
In vedno znova se je esteblišment ustrašil. Izdali so te ...
Zdaj imaš priložnost, da zares spremeniš stvari. Kot nikoli prej.
V redu je. Vzemi si čas. –Seveda.
Vendar ga nimamo. Prvi moramo skozi vrata.
Pred pro–EU pristaši. –Govorim o naši strani.
Veš, kdo je Arron Banks?
Arron Banks, donator UKIP-a, Stranka za neodvisnost, za izstop
Vem, da UKIP oddaja norčave vibracije,
toda številni njihovi pogledi niso smešni.
Če bodo desničarski grobijani vodili kampanjo, jo bodo sesuli.
Potrebujemo resnejšo alternativo.
Nigel Farage, bivši vodja UKIP-a, je zelo za izstop.
Ne, ne, ne! Norec!
Kako si? –Sesut.
Oprosti. –Ne morem se jeziti nate. Pridi, greva nekaj spit.
Ne vem. Sedem poskusov, sedem porazov.
Zdaj pa še stranka! –Seštej vse! Vsi so drekači!
Pest bi jim zabil v grlo in iztrgal hrbtenico, vendar je nimajo.
Ostani! Vodi!
Rekel sem, da bom odstopil. –Ljudje ves čas vstajajo od mrtvih!
Poglej Jezusa. –Vrnil se je samo dvakrat, jaz bi se zdaj tretjič!
Toda če ...
Če se vrnem ... Oprosti, ker te to prosim ... –Hočeš več denarja.
Vrnil si se! Vedel sem!
Ta referendum bodo vodili Torijci iz Westminstra,
mene pa bodo izločili! Pa se vse usrano življenje borim za to!
Tega ne morem dovoliti! In tudi ne bom!
V redu.
Izzovimo popoln kaos!
Svoboda!
Živjo! –Victoria. –Živjo.
Victoria Woodcock, direktorica operacij, za izstop
Daniel Hannan, predstavnik Konservativcev, za izstop
Douglas! Matthew, kdaj se bomo spet sestali? –Ko smo že pri tem ...
Smodnik, izdaja in zarota.
Proti nam bo celoten državni aparat.
Podprle jih bodo glavne stranke. –Z bazo 40 milijonov volivcev.
Kdo so, kje so ... –Do tega ne bomo imeli dostopa.
Treba bo od začetka. –Oni bodo določili urnik in celotno debato.
Potreboval bom avtonomijo za filozofijo kampanje.
Pričakoval sem sodelovanje ... –Jasno. Zmenili se bomo o podrobnostih.
Začnimo.
"Izstop"
Kako spremeniti tok zgodovine, prva lekcija.
Ubiti konvencionalno modrost.
Napoleon! Otto von Bismarck! Bodi pozoren! Aleksander Veliki!
Od tod črpamo modrost, iz uničevalcev Evrope!
Sokrat, Sun Tzu, Mao.
Vse to je super, toda najprej moramo dobiti tekmo.
Za ostanek in izstop bosta bili po ena uradna skupina.
Testirali bomo sporočila pri ciljnih-skupinah. –Urejeno!
Kaj vam ni všeč pri EU? Velikost?
Kaj vam ni všeč pri EU? Kaj vam ni všeč? Kaj?
Dejstvo, da ni tukaj? Veste, kdo je vaš evroposlanec?
Ste vedeli, da ga imate?
Ne moreš kar oditi v pub, to je znanost.
Kaj je z imigracijo? Je zaradi imigracije? Bodite iskreni.
Kaj pa imigracija? Zaradi rase? Se rase ne mešajo? Ne integrirajo?
Ljudje so besni, počutijo se odrinjeni, ignorirani. Kaj še?
Bodo imeli otroci slabšo prihodnost od nas? –Otroci, zapuščina.
Je treba omejiti imigracijo? Številke?
Tudi vi mislite, da jih je preveč? Čedalje več smo na spletu,
počutimo pa se vse bolj osamljeni. Ali ni tako, Douglas?
Je to zaradi vrste ljudi? Jih je preveč? Kaj je preveč?
Ne verjamete številkam? –Premalo zakonov. –Manj je porok.
Ne varčujemo dovolj. –Čedalje manj verjamemo institucijam.
Razen zdravstva, ki ga obožujemo. –Mislimo pa, da je zanič.
Katerih držav ne marate in so že pridružene? In zakaj ne?
Koga nočete v Uniji?
Zakaj tega nočete?
Zakaj ne? Turčija? Zanimivo.
Amerika, '92. Kampanja, ki je spremenila vse kampanje.
Štiri osnove za zmago, Vics? Ne?
Sporočilo. Disciplina.
Nacionalna identiteta. Suverenost. Izguba skupnosti?
Neodvisnost. Preprosto sporočilo, ki se nenehno ponavlja.
Kako naj to uredimo?
Kakšno je sporočilo? Kakšno je naše sporočilo?
Ne more biti slogan, ujeti moramo občutek.
Kateri občutek?
Moj oče je delal na naftni ploščadi.
Vsi ti energetski žepi, skriti ...
Globoko pod zemljo. Zbrani med dolgimi obdobji.
Bobnenje in stokanje. Čakajoč osvoboditev in izhod.
Morali so samo ugotoviti, kje se nahajajo in začeti brskati.
Odpri vodnjak in sprosti pritisk.
Izkoristimo lahko vse te majhne vodnjake,
vse te pritiske, ki so se zbrali, ignorirani skozi čas.
To lahko prikažemo širše od Evrope.
Evropa postaja samo simbol,
šifra za vse slabo, kar se dogaja in se je zgodilo.
Genialno.
"Prevzemi nadzor!"
Všeč mi je, preprosto je. Jasno. –Krepilno.
Genialno. –Pošljimo sporočilo ven.
Morda ... Ne vem. Morda.
Razširiti ga moramo pri poslancih. –Zakaj? –Zaradi njihovih izkušenj.
Ne potrebujemo jih. Imeli bomo znanost in podatke.
Čeprav je to v nasprotju s tradicionalnim političnim mišljenjem.
Nobenih oglaševalcev, spletkarjev ...
Sledili bomo algoritemskim statističnim analizam.
Ne potrebujemo poslancev primadon. Jasno? –Ja. –Sliši se dobro.
Toda biti morajo z nami. Oni so obraz politike.
Nočemo čim širše koalicije?
Nekatere izmed njih sem povabil v odbor.
Odbor ...
Jaz pravim, da je to dolgčas.
Dolgočasna igra z igralci, ki ne bi smeli startati.
John Mills, poslovnež in donator Laburistov
Bernard Jenkins, evroskeptični konservativec
Bill Cash, evroskeptični konservativec
Tako imenovani politični uporniki 20 let niso naredili ničesar,
zdaj pa so nam prišli solit pamet. Kar glejte.
Z vami bomo delili nekatere izkušnje vodenja tega gibanja
veliko, preden ste ... Preden ste prišli vi.
To bi bilo sijajno. –Zanima nas, kje ste ozemljeni.
Mene bolj zanima zrak. Digitalni, družbeni mediji ...
Mislite, Facebook in podobno.
Ja. –Vidim, da so vam domače te novotarije in gotovo so potrebne,
toda prvi korak mora biti neposreden nagovor volivcev.
Stara šola, pragovi domov, trgi, plakati ... –Plakati ...
Za to pa potrebujete poslance!
Veliko jih je na naši strani. Imajo lokalno znanje.
Osredotočili se bomo na izgradnjo digitalnega sistema,
ki nam bo dal empirične dokaze,
da vidimo, kdo so naši volivci in kaj hočejo slišati. –Opozoril sem vas.
Dom hoče reči ... –Nekateri smo vse življenje čakali, da pridemo do sem.
Ne pa, da to uniči piflarski anarhist, ki se hoče hvalisati.
Hočem samo, da prestopimo črto. To pa poslancem ne uspeva že 40 let.
Oprostite. –Z dolžnim spoštovanjem, ta referendum je neumna ideja.
Kaj? –Poudariti hočemo, da ... –Referendumi so slab način odločanja.
Delijo nas! Zaradi njih so kompleksne volitve binarne! Črno-bele!
Vemo pa, da obstajajo bolj pretanjeni načini za spremembe.
Saj ne, da živimo v slojevitem političnem času!
Politični diskurz je kretenski zahvaljujoč kretenom, ki ga vodijo.
Če je tako, vas bom prepeljal čez črto, kakor bom mogel!
Toda možnosti moramo obrniti nam v prid. Shekati politični sistem!
Kot računalniškega. Vstopiti skozi zadnja vrata.
Reprogramirati sistem, da bo začel delati za nas.
Vi omenjate plakate in letake, jaz pa spremembo politične matrice.
Dominic, naučiti se moraš potrpežljivosti. –Ne trpim bedakov,
to pa je 90 % politikov. Ne vidim njihovega namena. Kaj, hudiča?
Dominic, oprosti, kar prišli smo.
Prepustil ti jih bom.
Fantje, zakaj ne delamo skupaj?
Vaša kampanja, naša ... Kot ena. Nezaustavljiva!
Imam klicne centre in denar.
Pred omejitvijo sem doniral devet milijonov funtov.
To je največja donacija v zgodovini britanske politike.
Je tako, Nige? –Ja! Tako je, Arron! –Kaj pa imate vi?
Izkušnje, strokovnost, kontakte v parlamentu, poslance ...
Poslanci so nekoristni, klinc jih gleda! –In nobene omembe imigracije!
Namenoma, nočemo ...
Dovolj osladnih sporočil. To je sranje!
Šele prikazali ste se in mislite, da veste vse.
S tem se borim vse življenje in vem, kaj je pomembno.
Ljudje že vedo, kaj si mislijo o imigraciji.
Ljudje, ki jih moramo dobiti, niso samo volivci UKIP-a.
Nočete vznemiriti konformistov za londonskimi mizami! Ne rabimo jih!
Potrebujemo normalne ljudi! –Rabimo 50 % države plus ena!
Drugo pravilo uspešne kampanje je široka koalicija volivcev.
Za to pa vas morajo spoštovati. Brez zamere. –Prosim?
Veste, kdo je na drugi strani? Kdo nas hoče uničiti?
Lucy Thomas, bivša producentka BBC-jevih poročil
Vodja kampanje je Will Straw, ki l. 2015 ni prišel v parlament,
a mu to ne preprečuje, da ne bi vnovič poskusil.
Ryan Coetzee, direktor strategije. Bivši svetovalec Nicka Cleggsa.
Laburisti in Liberalni demokrati se sovražijo.
Prava ljubezen levice in levega centra. Z Zelenimi in Valižani ...
Toda niso zanimivi kot ... Njihov skupni sovražnik. –Torijci.
Vladni stroj, ki ga vodi ... Troblje, prosim!
Craig Oliver! –Cameronov direktor komunikacij?
Mesto, ki so ga držali razni pankrti, Campbell, Coulson ...
Tale je bolj zadržan. Kontrolira se.
Vdan je svojemu šefu in ... Imava preteklost.
Dominic Cummings je zmešan. Morali smo ga izključiti iz vlade.
Obupno si želi biti vizionar novega svetovnega reda,
a je zgolj egoist s kroglo za rušenje.
To pa pomeni, da je ... Nepredvidljiv je.
Vem, kako premagati Oliverja.
Konvencionalna modrost je bolezen, za katero so Britanci dovzetni,
on pa zagotovo ni cepljen proti njej. –Iskren bom.
Premier ni prepričan, zakaj tega ne bi vodila vlada.
Menda nas niste prišli sem potipat? Preverjat?
Točno zato sem prišel.
Andrew Cooper, glavni analitik.
Naš glavni strateg za referendum o škotski neodvisnosti.
Ki smo ga dobili. –Komaj. –Ki smo ga dobili kljub zadnjim anketam.
In splošnim volitvam, ki smo jih tudi dobili. Pravzaprav znamo zmagovati!
Kar pa prisotni, z dolžnim spoštovanjem ...
Vemo, da med nami obstajajo zgodovinske delitve.
Toda brez filmskega sodelovanja zaradi splošne dobrobiti,
je to tisto, kar moramo storiti.
Ne pravim, da si drkajmo kot štafeta ... –Kaj? –Kristus!
Toda resneje od tega ne more biti.
Obstaja nevarnost, kot smo videli na Škotskem,
da izpustimo nekaj, česar ne moremo nadzorovati.
Esteblišment mora premagati ljudska vojska.
Potrebujete Nigela, on mora voditi na debate, zborovanja ...
Sledili bomo podatkom in anketam. Morda je Nigel dober, morda ni.
Bomo videli. Nič osebnega. –Klinc gleda to! Tratenje časa!
Kristus!
Veliko keša je šlo skozi vrata. –Odšel je matematični paradoks.
Vsakič, ko se Faragu zviša priljubljenost,
pade podpora Brexitu. Zato ne! –Toda itak bo v tem.
Ni potem bolje, če je z nami? Lahko nadzorujemo njihovo retoriko.
Razen, če bodo omenjali imigracijo. Naše roke pa bodo ostale čiste.
To je nevarna igra. –Delali bodo, kar hočejo, mi pa prav tako.
Parky? Kje smo?
Dobro jutro, John.
Kako je? –Nisem vedel, da si član. –Pravkar sem se včlanil.
Potrebujete pomoč frizerja? –Ne. Razen, če pomagate, da mi zraste.
Zakaj mislite, da boste boljši od Faraga? On je obraz boja proti EU.
Oni dosežejo samo majhno bazo. Mi hočemo doseči vse.
Kako vam gre? –Ne bi se smeli pogovarjati ... –Ne bodi kreten, John.
Kaj nam bosta dve ekipi za izstop, ki se borita za iste donatorje?
Moramo se združiti. –Cummings ne bo dovolil. –Zakaj ne?
Sovraži te.
Kakšna so vaša pričakovanja? –Ustvariti največji politični kaos
od padca Berlinskega zidu.
Kakšna se vam zdi kampanja? –Kot protest proti esteblišmentu.
Nočete biti kolegialnejši? –Zakaj? To je vojna. Totalna vojna.
V totalni vojni preživi samo ena stran. Hočete zrušiti premierja?
To si zasluži, obupen je!
Bereš tole? Ne moti me malo publicitete,
toda napadel je premierja! Ne ve, da se nekaterih reči ne počne?
Mora vedno biti ... Veš! On!
Halo? Matthew? Dan tukaj.
Morava se pogovoriti o Domu.
"161 dni do glasovanja"
Dominic!
Zack Massingham, "Aggregate IQ".
Vesel sem bil vašega sporočila. Skušali smo vas kontaktirati. –Res?
Težko vas je bilo najti na spletu, glede na to, da ste spletno podjetje.
Ne oglašujemo svojega dela. –Kaj natančno počnete?
Da bom vedel, da res potrebujem to. –Uporabljamo sofisticirane algoritme
za mikrociljanje populacije v političnih kampanjah.
Druga stran ima bazo volivcev. Jaz rabim svojo za pošiljanje oglasov.
Zdaj smo bolj sofisticirani od tega.
Arron, to je Robert Mercer, družinski prijatelj.
In vlagatelj v ... Vse tole! –Nigel, veseli me.
London je bil od nekdaj naš sedež boja proti političnemu razredu.
Čutiti je, da nekaj prihaja, kajne? –Upam, da res!
Spoznati te moram s Stevom Banronom.
Je v odboru našega drugega projekta. Podjetje za iskanje podatkov,
specialist za volitve ... Vse to je novo. Delal je za Teda Cruza.
Ko smo začeli, je imel 3 %. Dvignil jih je na 40 %. Neverjeten skok.
Samo s pomočjo mikro-ciljanja. Poiskati volivce
in vedeti, katera sporočila jih bodo prepričala.
Silicijeva dolina, kajne? To so ljudje po mojem okusu.
Britanci. "Cambridge Analytica". In širše ...
Bil je v begunskem taborišču v Libanonu
in rekel, da sta 2 % ljudi tam džihadistični aktivisti. Resnica je!
Denar je eno, g. Banks, podatki pa pomenijo moč.
To je šele začetek.
Tehnologija je presegla to, kaj je nekomu všeč.
Internetni algoritmi se učijo o našem obnašanju in psihologiji.
Te platforme vedo, katera vprašanja postavljamo, kaj nas drži budne,
kdaj spimo, kam gremo in s kom ... Sistem zato lahko predvideva.
In to tudi počne. Sramotno natančno. –Na primer?
Facebook ve, kdaj nisi več zaljubljen v partnerja.
Ja. Tega ni ne hotel ne nameraval odkriti.
Toda dve milijardi ljudi se nenehno vpisuje v bazo podatkov.
Ustvarjajo se obrazci, vedenja se ponavljajo.
Mikrocilja sporočilo? Je to vse?
Ne čisto vse.
Lahko ustvarimo in razdelimo na tisoče različnih oglasov,
ki variirajo, odvisno od tega, komu jih pošiljamo.
Drugače bo zate, za tvojo mamo, prijatelje ...
Naš softver lahko testira učinkovitost oglasov pri teh ljudeh.
In uči se, kako jih prilagoditi. Izboljšati. V realnem času.
V realnem času?
Kaj pa vi dobite s tem? –Iskreno?
Problem je, da še nimamo dovolj velikega vzorca,
da bi razumeli učinkovitost te tehnologije.
Torej smo samo poskus?
Britanska demokracija je eksperiment za večjo nagrado?
Splošno oglaševanje je mrtvo. Nenehno nekaj vpisujemo. Po lastni izbiri.
In oglaševalcem govorimo kdo smo in kaj hočemo.
Podatki, ki usmerjajo politične stranke do posameznih volivcev.
S sporočilom, ki je algoritemsko prilagojeno njim.
Obama je bil na čelu tega. Liberalec.
To ni vprašanje levega proti desnemu, ampak starega proti novemu.
To je nova politika, Dom. Tako boš zmagal.
Narejena je bila iz gume.
Živjo! Kako si? Vstopi!
John. –Sedi tja! –Hvala. –Bi čaj?
Ja, prosim. –Mleko, sladkor? –Kapljico mleka.
Ni samo zaradi jaz, jaz in samo jaz. Njegova osebnost odtujuje ljudi.
David Cameron mu je rekel "karierni sociopat"!
Veš, da se, ko obiskuje vladne urade, podpisuje kot Osama bin Laden?
Tako je zoprn! –Neprimeren. Tako je! Ja, zoprn.
Andy Coulson, tip, ki je v zaporu zaradi hekanja,
je rekel, da je Cummings pretoksičen za pridobivanje javnosti. Coulson!
Vem, da je Dom lahko nekonvencionalen.
Toda za to ni boljšega od njega. –Ti, Matthew! To moraš biti ti!
Govoriš samo o ljudeh, ki jih druga stran že ima. Razmišljaš preozko.
Tega me še niso obtožili. –In tisti, ki ne volijo?
Družbena omrežja iščejo ljudi, ki enako razmišljajo še bolje od njih!
Naš sistem bo našel in ciljal ljudi, na katere ni ciljal še nihče.
Ljudi, ki ne volijo, in nikoli niso volili.
Protiesteblišment, besni ... Tvoji ljudje.
Smo jih že našli. Tri milijone volivcev ... –Menda ne!
Vsi so vaši. Druga stran niti ne ve, da obstajajo.
Kje je Mass?
Halo? –Cummings ... –Ja? –Tukaj John Mills.
Pridi sem, odbor hoče govoriti s tabo.
Sedi, Dom.
Delo me čaka. Kaj je?
Bojim se, da smo člani odbora izgubili zaupanje vate.
Razkuril si skoraj vse poslance, ki hočejo podpreti nas,
ne pa tistih iz UKIP-a.
Ti pa se šopiriš po televiziji in naslovnicah in mečeš kontroverze ...
Hvala, Bernard. Vsi se strinjamo, da se morajo notranji boji nehati.
Če to pomeni spremembe znotraj strukture kampanje ...
Radi bi ti ponudili veliko denarja, da se umakneš,
da ostaneš svetovalec in pustiš voditi druge.
Matthew? –To je odločitev odbora.
Prestrašeni so. To je na hitro in slabo načrtovano.
Kaj bo z mojim osebjem čez reko? –Kaj hočeš reči? –Odšli bodo.
Tvoja dolžnost jih je odvrniti od tega. –Storili bodo, kar hočejo.
Ker so pametni. Za razliko od tebe in Matthewa, znajo voditi kampanjo.
Izgubili boste ljudi in cilj.
Kaj torej predlagaš?
Ne veste, kaj delate, kajne? Nihče od vas.
To je sramotno. Naredili ste glavno napako vseh propadlih pučev!
Niste zagotovili ne podpore vojske ne medijev. –Kaj počneš?
Kmalu boste po "WhatsAppu" začeli dobivati sporočila o odpovedih ljudi.
Ne, ne, počakaj! Prekleto, to je zasebni sestanek!
Ne moreš ... –Pravkar sem.
Lahko se pomirimo in ... –Miren sem. –Ne gre samo za tvoj odnos.
Gre tudi za strategijo. Kje je imigracija, orjaška birokracija,
nadnacionalne institucije ... –Prezapleteno in predaleč.
Cilj kampanje bodo cene in nadzor. To je vse.
Vemo, o čem govorimo ... –Ne veste. Motite se, motite, motite!
Kolikšna je cena in vrnitev nadzora. Cena in nadzor! Štekate?
Vidiš, s čim imamo opravka? –In ko smo že pri tem, ko osvojimo cilj
in limit v višini sedem milijonov funtov,
bi rad 3,9 milijonov od tega potrošil na spletu.
Obnašaš se, kot bi bila to igra! Tvoja zasebna igračka.
Sestavili smo ti pogodbo. Preberi jo ... –Ne.
Odvetniki čakajo v sosednji sobi. –Samo ne odvetnikov! Prekleto!
Če vam ni všeč moje vodenje kampanje, odidite vi. –Mi?
Ti moraš iti. –Ne grem. Vi lahko greste.
Je možen kompromis? Nerad posluješ s poslanci.
Njim pa nisi všeč ti. Od zdaj naprej lahko to počnem jaz.
In če bi bil lahko malo obzirnejši s tvitanjem in izjavami,
bi lahko pomagalo. –Ja, res je.
Če bi hotel deliti strategijo z nami ... –Ne. Neodvisnost ali nič.
Potem ne moreš biti v odboru, ker te imajo za odgovornega ... –Prav!
Mislim, da potrebujemo novega predsednika.
V odboru se stvari spreminjajo. Nov začetek.
Prav.
Gospod. Je odšel? –Ne. –Nehaj. –Jaz sem. –Pizda!
Kako?
Nisem prepričan.
Prekleto ...
Nadaljujte!
Živjo!
Zakaj ljudem nisem všeč?
Meni si všeč.
Pridi sem.
Se te bodo vsaj spominjali. Tudi to je nekaj.
Brca.
Kot njegov oče.
To je bilo osladno.
Dober večer in dobrodošli na BBC-jevih poročilih.
"Glas za izstop" in "Britanija močnejša v Evropi"
sta slogana uradne kampanje za evropski referendum.
Tri, dve, ena!
"Jaz ostajam!"
"Glasujte za izstop"
In gremo! Začelo se je odštevanje 10 tednov do referenduma
z začetkom uradnih kampanj.
"Močnejša v", ki jo podpira premier in skoraj vse glavne stranke.
Na strani za izstop, "Glasujte za izstop", s šestimi ministri
in 140 konservativnimi poslanci.
Glasujte za izstop!
"23. junij"
Klinc jih gleda.
Zdaj smo osvobojeni vseh vezi in lahko delamo, kar hočemo.
Zabavneje je biti avtsajder.
Ugasni.
Druga stran bo vodila kampanjo, kakor jih vodijo že 70 let.
Osredotočili se bodo na delovna mesta in gospodarstvo.
Fokus so ekonomija in delovna mesta. Sporočilo: "Izstop tvega oboje."
Clinton '92, najboljša kampanja do zdaj.
Nasprotnika prikažete kot bolj tvegano opcijo.
Čeprav protikandidatu dobro kaže, začnejo na volitvah delati živci.
Zakon politične znanosti. Če status quo vodi pred kampanjo in mi vodimo,
vedno zmaga. –Kako bomo odgovorili?
Tzu, "Umetnost vojskovanja". Na njihovem terenu bomo izgubili.
Odpeljati jih moramo na 9. bojišče, nevarna tla, kjer noče biti nihče.
Tu bodo izgubili. –Kaj to pomeni? –Spremenili bomo stališče.
Postali bodo tvegana opcija. Če ostanemo, tvegamo izgubo.
Volivcev ne prosimo zavrnitve statusa quo, ampak obratno. Neodvisnost.
Koliko nas na teden stane članstvo? Kdo je naš raziskovalec?
Richard. –Ricardo! Prinesi mi vse cifre cene članstva v EU na teden.
Najvišja zmaga! –Poskrbi, da bo preverljivo.
Ciljne skupine. Ugotovimo, kdo smo, kaj hočemo, da vemo, kam ciljati.
Najprej najlažje. Imamo goreče internacionaliste.
11 % volivcev. Podpirajo istospolne poroke in so visoko izobraženi.
Glasovali bodo proti izstopu. In druga stran, nasprotniki EU.
Prav tako 11 odstotkov.
V glavnem upokojenci, brez hipotek, v 98 % belci. Trdna volilna baza.
Potem so tu evrofili. Lastniki hiš, gledajo BBC.
Najverjetneje proti izstopu. Sledijo močni skeptiki.
Srednji razred, starejši od 55 let. Srednja šola, večinoma za izstop.
Ni višja matematika, preprosto je. Imamo tri tipe volivcev.
Tisti, ki so zagotovo za izstop. To tretjino ignoriramo.
Tisti, ki zagotovo nočejo ven, tudi tretjina. Klinc jih gleda.
Zadnjo tretjino bi z veseljem odmislil,
a me skrbi vpliv na delovna mesta in življenjski standard.
Samo zanje nas lahko skrbi in hotela jih bo tudi druga stran.
Oni bodo odločilni. Srce proti glavam in neodločena sredina.
34 % volivcev. –Srce proti glavi so v glavnem ženske.
Informirajo se po spletu. Srce pravi izstop, toda glava je zaskrbljena.
Neodločeni so glavnem najemniki in se informirajo na Facebooku.
Večina ni nikoli razmišljala o EU. –Kdo bo zagotovo glasoval?
V redu.
Shamara ... Najbrž, Zelo verjetno, ne veš?
Najbrž, toda moram razmisliti. –Ne vem.
Mene mora nekdo v nekaj prepričati. Potem je zelo verjetno.
Kaj mislite, ko pomislite na EU? Kaj počnejo tam?
Sprejemajo zakone za vsako državo. –Njihovi zakoni povozijo naše.
Toda glasujete zanje. Za poslance. –Jaz ne.
Potem še sodišča, ki imajo ... Človekove pravice ... Oprostite.
Tisto, da ne smemo deportirati teroristov. –To je svoboda gibanja.
Stvari in ljudi. Kot v stari skupnosti. Svobodna trgovina.
V stari skupnosti je šlo samo za oglje in jeklo. Zdaj je preširoko.
Ne pa ljudi. Ne neomejeno ljudi. –To je bilo za mir, kajne?
Po vojni. Da se ne bi ponovilo nekaj takega. Kar je po mojem dobro.
Toda ne kakorkoli. Ne pravim, da je slabo, da prihajajo razni ljudje,
a če bi imeli sistem točkovanja ... –Ne! –Kot Avstralija.
To spodkopava celoten sistem. –S tem bi se strinjal.
Kaj se vam zdi najpomembnejši problem pri sprejemanju odločitve?
Tisto, kar je najboljše za ekonomijo, ali nadzor imigracije?
Apelirati moramo na njihove glave. Številke, projekcije.
Osredotočimo se na dejstva.
Apelirali bomo na srce. Čustvena resonanca. Njihovi upi, sanje ...
Njihove težnje, strahovi, dvomi ...
Neodločene moramo proučiti, vzljubiti in pridobiti na našo stran.
Več jih je, kot smo mislili.
Tri milijone več, kot smo mislili.
Tri milijone potencialnih volivcev, ki jih ni v bazah.
Druga stran nima pojma o njihovem obstoju.
Če lahko dosežemo njih, so naši.
Dom, o čem govoriš?
Hočem, da manj kot 10 ljudi na svetu ve, kar vam bom povedal.
Nekaj bomo zgradili.
Če kdo vpraša, si mlajši pripravnik. Resno! –V 30-ih sem.
Imaš mladostno kalifornijsko polt. –Kanadsko. –Sporoči, če kaj rabiš.
Kaj praviš?
"Glasuj za izstop, prevzemi nadzor."
Ni v redu, pošljite nazaj. –Kaj? –Na tisoče je že natisnjenih.
Ni v redu, sežgite jih! Halo? Oprostite, g. Gove, Dom tukaj.
Vem, da se mučite, a potrebujem odgovor. Pokličite me nazaj.
Michael Gove, konservativec, pravosodni minister ...?
Boris Johnson, konservativec, londonski župan ...?
"Leave.eu" je ljudska stranka. Vsi se nam morajo pridružiti.
Zmagali bomo. –Tako je. Smo izvirni in še vedno najboljši.
Moj pogled na to je preprost, kot na vse v življenju.
Če hočete izstopiti iz EU, ste na naši strani.
Čeprav morda mislite, da ste na njihovi.
Na tisti, ki noče ven? –Ne, na tisti za izstop. Drugi za izstop.
"Postali boste oče"
Ste ljubosumni na odnos mama-otrok? Čutite, da izgubljate nadzor?
Si želite povrniti nadzor ...
Povrniti nadzor.
"Povrniti nadzor!"
Vzeti nekaj nazaj pomeni, da je bilo ali je vaše, pa so vam to vzeli.
Razumevanje nas samih prihaja od nostalgičnega pogleda na preteklost.
Miti, ki si jih govorimo ... Sicer jih sovražim, a v tem primeru ...
Izkoristimo to!
Ideja, da se želimo vrniti v čas, ko smo vedeli, kje smo,
ko so stvari imele smisel. Pa naj bo to fikcija ali ne.
Popolno je.
Začnimo vračati nadzor.
David in Samantha Cameron sta vaša tesna prijatelja.
Mislite, da vodji zabadate nož v prsi?
To je ... Veste ...
Dejstvo je, če že hočete vedeti, da se že več tednov borim s tem.
To je bila najtežja odločitev v mojem političnem življenju.
Toda sprejemanje težkih odločitev je tisto, kar počno politiki.
Tako je! Lažje se je temu izogniti in nikogar vznemirjati.
To je legitimen način igranja hudičevega odvetnika.
Kdo so ti ljudje? –Mattheweva ideja.
Razne skupine, ki delujejo neodvisno. –Kdo jih sponzorira?
Kdo jih koordinira? –Mislim, da bi morali koordinirati sami sebe.
Toda dve različici vaše kolumne, Boris, vključno s tisto, da ostanemo?
Poslušajte. Kot da nikoli niste napisali seznama za in proti!
Ljudje to počnejo, ko morajo narediti nekaj pomembnega ...
Kot je posvojitev psička.
Hvala, nimamo več časa.
Bravo, bravo! Del o psih ... –Konec je in je, kar je.
David pravi, da ga bo naša zmaga uničila. –Najbrž je res tako.
To spremeni stvari. Hvala.
Ekipa, poslušajte! Začenja se bitka za Britanijo, imamo okrepitev!
In sporočilo! Če pogledate na server, boste našli kopijo.
Tukaj je sporočilo na papirju, v odlomku, v stavku.
Če najdete potencialnega volivca, ga napadite.
Če je videti, da bo popustil, ne odidite in se ne zadovoljite s tem.
Napadite še močneje! Spet in spet!
S 350 milijoni funtov in Turčijo!
Še enkrat! S 350 milijoni funti in Turčijo!
Spet in spet! Brez milosti! V redu, to!
Pojdite in naredite to! Povrnite nadzor!
Čakajte ... Ta-da! –Čakaj, čakaj ... To je ... Uporabljaš ...
Zdravstvo, gospodarstvo in nadzor hkrati!
Ampak logo ... –To je logo Zavoda za zdravstvo!
Je to dovoljeno? –Predstavljajte si njihove obraze!
Če hoče priti Jeremy Hunt sneti logo, naj kar poskusi.
Pripravili bomo kamere!
Povrnimo nadzor!
Odlično! –Genialno.
Ima klimo in vse.
Tri? –Milijone, ja. Povsem neraziskani.
Zato ankete nimajo smisla. –Obstaja torej možnost, da zmagamo? –O, ja.
To moramo objaviti. To je psihološka spodbuda za vse ... –Ne, ne!
Brez objave. Če "ostati" vodi, so sproščeni. Manj volivcev. Molčimo.
Ni treba dvigati roke. –Oprostite.
Gisela Stuart, laburistka, poslanka
Hotela sem vprašati, kdo so oni. –Znanstveniki za podatke.
To sem jaz, ostali so fiziki. –Prekleto! Od kod so?
Delali so kot analitiki na velikem hadronskem trkalniku.
Nam boste zdaj povedali, kaj mislijo gospodinje v Newportu? Bravo!
Fanfare, prosim! Na britanskih volitvah imamo prvič softver,
ki bo združil vaš Facebook in Twitter z anketami in raziskavami,
vse v eni podatkovni bazi, ki jo je možno ažurirati v realnem času.
Genialno! –Resno? –Nimam pojma.
Tole so vprašalniki, ki jih lahko testiramo. Tale je za evro.
Nogomet, ne pa politika. Nogomet! Genialno!
Če uganete rezultate vseh tekem, lahko osvojite 50 milijonov funtov.
Možnosti so 1 proti 6 milijardam.
Lahko pa dobimo nekaj sto tisoč kontaktov in ljudi spodbudimo volit.
Z vsakim klikom vas spoznamo še bolj.
In tole? Mislil sem, da ne bomo forsirali imigracije.
Softver bo povedal, kaj naj forsiramo in kaj ne. Če hočemo zmagati.
Prav. –Pripravljeni na začetek?
Ja.
Pomembno je, da nismo mlačni v osebni politiki.
Jutri bomo govorili o obrtništvu, premier je v Derbyshireu.
Kličem v imenu "Glasuj za izstop".
Vsi se vkrcajte ... Da Britanija ostane v EU!
To bi moralo biti prijateljsko tekmovanje.
Ki označuje medsebojno spoštovanje.
Ki je nad osebnimi napadi
in ostaja zvesto sijajni britanski tradiciji poštene igre.
Nič nam ne more zmanjšati entuziazma.
Zvišajmo nivo debate in igrajmo pošteno! Ja.
Ne razjezi se. Odprla sem lažno stran za podporo temu, da ostanemo v EU.
Laburisti so me dali na seznam naslovnikov. –Šališ se! –Ne le to ...
Craig Oliver ima konferenčne klice s prostovoljci. Mi pa imamo kodo.
Kaj praviš?
Dom je rekel, naj napademo.
Prosimo, vnesite klicno kodo.
Sledi izjava za medije. Napoved nujnega proračuna, če izstopimo.
Tukaj se skrivaš?
Smem vstopiti za hip?
Hudo ... –Softver meče ven na tisoče novih volivcev.
Moramo jih testirati.
Razčistiti morava zadevo z odborom. –Pojdiva.
Tega kraja ne poznam. –V tvojem volilnem okrožju je, Douglas.
Toda dolga leta si ga ignoriral.
Hvala. –Kaj, če ... Moj obraz je prepoznaven.
Morda bi moral ... –Ali verjameš v to ali pa ne. Če ne, se vrni v taksi.
Pozdravljeni. –Kako ste? –Kaj je spet ušpičil?
Ne razumem. Kako ste nas našli? Nihče ne potrka na ta vrata.
Vam v času referenduma ni potrkala na vrata nobena stranka?
Že od 80-ih ni na naša vrata potrkala nobena stranka.
Vas lahko danes prepričamo, da se registrirata? –Lahko poskusite.
Če sem iskren, ne zaupam nikomur od vas. Vi pa ste mi znani.
Če odidemo iz EU, bomo imeli več delovnih mest. –Nimam službe.
Nikoli več je ne bom imel. 24 let v železarni je šlo v nič.
Kako boste to uredili? –To je ena od industrij, na katero vpliva EU.
Kup administracije in poceni delovna sila, ki vam znižuje plače. –Vem.
Delajo za drobiž. Ljudje, kot sem jaz dobijo ... –Izrinejo nas.
Tako je. Saj nisem proti njim. –Ne! A je to marsikaj spremenilo.
Vsi naši sosedje so odšli. Prihajajo novi. Tudi najini otroci so odšli.
Tukaj ni ničesar in pogrešam, kar je bilo.
Pogrešam ...
Vznemirila sem se. –Oprostite, nočemo se vtikati.
Hočete spet nadzor nad svojim in življenjem svojih najbližjih.
Morda vam lahko pustimo tole.
To niso parlamentarne volitve, ampak referendum.
Šteje vsak glas. Vaše volišče je ...
Hrup. Postaja čedalje glasnejši.
Precej glasnejši.
Kaj pomeni? Kaj nam hoče sporočiti?
Danes ste na naslovnici "Observerja".
Opozarjate, da bi lahko iz Turčije v 8 letih prišlo milijon ljudi.
To je čudno, ker malokdo pričakuje, da bo v tem času Turčija že v EU.
Dvomim, da bo EU Turčijo pustila zunaj.
Mislim, da se bodo pridružili. Imigrantska kriza ...
Od najstarejše televizije na svetu zahtevam
razumevanje razlike med nepristranostjo in ravnotežjem.
Vaše nesmiselne kvote omogočajo enako poročanje.
Mi pošljemo ekonomista nobelovca, da razloži slab vpliv izstopa na funt,
vi pa enako vrednost namenite poslancu iz zadnje vrste,
ki vpije: "Ni res! Projekt strah! Povrnite nadzor!"
Ja, in bolje za vas! Komaj čakam.
V redu bo. Našli so zagon in vrnili jim bomo. –Drvimo v past.
Rečejo nekaj absurdnega, kot je vstop Turčije v EU.
Mi pa spustimo vse iz rok, da odgovorimo z resnico,
v resnici pa jim pomagamo, ker do konca dneva vpijemo: "Turčija!"
Granata za granato! Oni jo vržejo, mi pridemo gasit ogenj,
a jo vržejo še drugam! In smo že tam! To je gverilska vojna!
Brez posledic lahko rečejo karkoli, ker niso vlada!
Mi pa rabimo stoletje, da nekaj objavimo na Twitterju! –Genialno.
Veš, kaj? Mineva me potrpljenje zaradi napačne predpostavke,
da je psevdointelektualno sranje Dominica Cummingsa karkoli drugega
kot psevdointelektualno sranje!
Vsakdo lahko zaneti ogenj. On ni Mesija!
Je zelo zajeban ... Prekleti drekač!
Govorili bomo tudi o tem,
ali lahko ježi preprečijo vladne načrte za hitro železnico?
Ministri pripravljajo predlog za spremembo dajanja napitnin ...
Zakaj nimamo reakcije na tole? Zakaj nas novinarji ne gnjavijo?
Niso naše tarče, zato ne vidijo objav na svojih straneh.
Nič ne vedo o tem, kar vidi ostala država.
Zato nihče ne poroča o tem.
Izgleda nevarno, kajne?
Dekleti, še zadnjič vama rečem! Ugasnita TV in pridita jest!
Pripravil sem vama čudovito večerjo.
Ne pozabi, da mora oče govoriti s premierjem,
zato morata s prijateljicami jesti v tišini in biti pri miru. Prav?
Premier je na zvezi. –Živjo, D. C. –Živjo, Dave tukaj! Kako si? –Živjo.
Kdo se je pridružil? –Peter Mandelson. Oprostite za zamudo.
Vpisujem kodo, toda ne ... –Živjo, Peter! –Ne maram kečapa!
Ali ni tole čuden sestanek? –Vsekakor!
Lahko se strinjamo, da imamo problem. Andrew?
Glede gospodarstva, delovnih mest in varnosti
se volivci nagibajo k izstopu. –Mislil sem, da je ekonomija naša,
njihova pa je imigracija. –Vem, ne morem ... –Kaj pravijo ankete?
Različno. Kot gremlini v stroju, ampak ... Nagovarjajo neodločene.
Laburistični poslanci so vznemirjeni.
Volivci nočejo slišati naših stališč glede ekonomije in delovnih mest.
Opozorila o gospodarskem šoku na revnih območjih ne delujejo!
Številke govorijo ... –Številke se motijo. –Oči, lahko dobim sok?
Morda zato, ker 47 % volivcev laburistov ne ve, kaj stranka misli?
Vsak dan naredimo prostor Corbynu, pa se vedno umakne.
Ko pa govori ... –Kaj naj rečem? Jeremy je l. 75 glasoval za izstop
in 40 let ni spremenil mnenja.
Ko že krivimo stranke, Johnson in Gove nenehno napadata vas in vlado,
vi pa se ne odzivate. –Notranja trenja nas oddaljujejo od sporočila.
Po glasovanju bomo potrebovali svojo stranko. –Oprostite,
a me zdaj ne skrbijo Torijci po glasovanju, ampak stanje države.
Z njimi se borimo z eno roko zvezano za hrbet.
Če ekonomska vprašanja nimajo učinka, moramo imeti odgovor,
pozitivno stališče do imigracije. –Peljejo nas na svoj teren.
Tega ne moremo več ignorirati. Postalo je resno.
V redu, nič drugega ne moremo izgubiti, razen Evropske unije
in Združenega kraljestva!
Prezgodaj?
Pozdravljeni! Lepo vas je videti! Hvala, da ste prišli.
Bolje nam je v Uniji. Tam smo močnejši in varnejši.
Bolje, varneje, močneje.
Povrnimo nadzor! –Povrnimo nadzor. –Povrnimo nadzor.
Povrnili bomo nadzor nad denarjem, zakoni in mejami.
Kdo misli, da moramo ostati? IMF, Svetovna banka, Angleška banka ...
Tveganje za britansko ekonomijo. –Bomba za našo ekonomijo.
Ljudje so siti strokovnjakov. –To je zastraševanje! –Projekt strahu.
Ta vlada podpira fikcijo, da vas bo Brexit koštal 4300 funtov!
Ali Projekt strahu ne pozna meja?
Ne zavrzite prihodnosti svojih otrok!
EU je storila veliko napako, ki ogroža vse nas.
Razširili so se po celotnem kontinentu.
Povejte jasno in glasno, da begunci niso dobrodošli!
Kampanja za izstop spodbuja predsodke!
Lahko obesite napis: "Teroristi, dobrodošli!"
To je Projekt sovraštvo, ko govorimo o imigraciji.
To niso begunci, ampak ekonomski migranti. To je razlika.
Izstop bo slab za zdravstvo. –70 milijonov Turkov ...
Nenačelna fikcija! –Lagali so o ceni Unije in vstopu Turčije!
Zakaj bi tvegali? ... ISIS, kajti to so Britanci!
Moja hčerka ni mogla v šolo! –Dovoli, da končam, Christine!
Christine ... Dovoli, da povem do konca.
Kako bomo plačali zdravstvo? –Saj ga zdaj ne plačujete!
Župan je rekel, da ima denar za gradnjo 57 tisoč domov.
Hvala! Počutim se kot rock zvezda. Kako so vsi razvneti!
Vedela sem, da ste eden od dobrih! Govorite, kar ljudje mislijo! –Hvala.
70 milijonov Turkov prihaja sem! To je grozno!
Ja. Ne vemo točno koliko in kdaj ... –Piše na vašem letaku.
To je pravzaprav celotna populacija Turčije ...
Moramo iti. Hvala.
Lep pozdrav!
Bolnišnice bi brez tujih delavcev propadle.
Te službe dajte Britancem!
Povej jim, da brezposelnost Britancev pada.
Argument, da migranti prispevajo več v blagajno, kot jemljejo.
Koliko denarja pošljejo domov? –Povedala je, da plačujejo davke.
Dokler plačujejo ... –To je to, tja grem! –Čakaj, to bo prekinilo ...
Testira naše argumente! –Ja, ja ...
Oprostite, da motim. –Kdo ste?
Gola dejstva ...
Ministrstvo za finance dobi 20 milijard funtov na leto,
kar EU delavci plačujejo v sistem. In dvigajo ekonomijo.
In to po uporabi javnih uslug! Plačujejo za več oskrbe in učiteljev.
To ni v redu? –Tega nihče ne pravi!
Koliko mi plačujemo, da smo v tem? 350 milijonov.
Torej ni nihče od vas slišal našega sporočila?
Teh 350 mio funtov je laž! –Seveda to rečete! –Ne, to ne obstaja!
Nikoli ni! Ček s tem zneskom ni bil nikoli podpisan!
Če izstopimo, tega denarja ne bomo dobili!
Zgodilo pa se bo ... –Projekt strahu! –Poslušaj ga!
Naša valuta bo padla in gospodarstvo se bo skrčilo!
Kako veste? Ves čas se motite. –Zakaj sploh plačujemo?
Da bi bili del največjega trgovinskega bloka na svetu.
Kaj imam od tega? Naj dajo ta denar za zdravstvo! –Razumete ...
Ja, slabo je. –Ljudi, ki to obljubljajo niste nikoli videli.
Dominic Cummings. Niso jih izvolili in ne bodo oblikovali vlade.
Obljubili so milijarde funtov za porabo po Brexitu,
nimajo pa ne moči ne odgovornosti, da to uresničijo. –Lahko si spočijemo ...
Ali Arron Banks in njegov rudnik diamantov.
Ali Nigel Farage, broker. Boris Johnson, Jacob Raes–Mogg ...
Oni bodo v redu, kajne? Zanje je to igra, debatni krožek.
A tveganje za vas in vaše otroke ... –Ni ga! Pridite tja, kjer živim.
Nimamo česa izgubiti. –Mi pa! Vi ste preživeli svoje življenje!
Preživela? –Imate domove in ostalo. Za vas ni tako pomembno!
Vi lahko tvegate! –Jaz sem izgubil vse!
Živčni ste zaradi ljudi drugačne polti in naglasa. –Hvala!
Dovolj imam, da mi govorijo to! –Kaj sem ti rekla? –Dobro veš.
Ne vem! –Rasistka! –Kdaj že? –Ko si rekla tole!
Oprostite, prav ima.
Res je. Nič ne moremo reči, ne da bi bili označeni tako.
Ni potrebe ... –Oprosti, ni bilo namenoma.
Meni govoriš, pa prihajaš iz velikega mesta.
Zadnja leta so bila grozna! Če že moraš vedeti!
Jaz pa samo poslušam: "Molči! Ne omenjaj tega!"
Dovolj imam tega! Dovolj, da se počutim kot nič!
Kot da nimam nič! Kao da ne vem nič!
Kao da sem nič! Dovolj imam!
Nisem razumel in zdaj je prepozno.
Njihova kampanja se je začela pred 20 leti. Še prej.
Kapljice strahu in sovraštva in nihče se ni zoperstavil.
Še huje, tudi mi smo pomagali.
Koliko je nas krivilo Evropo ali tujce, ko se nam je zdelo priročno?
Zdaj pa ...
Zdaj pa hočemo v nekaj tednih odriniti to plimo.
Nihče od vas ni videti, kot bi prišel iz Southenda on Sea.
Tako nizko smo padli. –Morda vi, vi ste iz Londona! –To smo mi.
Hvalisate se s tem Londonom ... –Vrnite se po reki, brez kanuja!
Na zaprepadenost kolegov iz Ostanimo, je Geldof odvratno gestikuliral.
Sedem dni do glasovanja
Prišlo je do napada z nožem in streljanja. Omenjajo poslanko Jo Cox.
Za zdaj imamo pičle podatke, toda novinarska agencija citira pričo,
ki je izjavila, da je poslanka Jo Cox ranjena.
Podrobnosti so nejasne. Jo Cox je predstavnica Bantleyja in Spena.
Vemo, da je nekako vpletena in vemo, da je ranjena.
Ja? –To je vse, kar trenutno vemo.
Zgodil se je incident. –V redu, hvala.
Je sopredsednica parlamentarne skupine Prijatelji Sirije.
Bila je močen zagovornik, da Britanija ostane v Evropi.
Nahajala se je v bližnji knjižnici in ...
Malo pred 13. uro so Jo Cox, predstavnico Bantleyja in Spena,
napadli v ulici Market v Birstallu.
Z obžalovanjem sporočam, da je zaradi posledic napada umrla.
Preden nadaljujem, želim izraziti sožalje družini in prijateljem.
Jo je napadalec zadal resne in smrtonosne rane.
Napaden je bil tudi 77-letnik v bližini,
vendar njegove poškodbe niso hude.
Nedolgo zatem je policija aretirala človeka v bližini ...
16. junija 2016 so ubili poslanko Jo Cox.
To je bil prvi uboj člana parlamenta v več deset letih.
Čuden teden. –Ja.
Greva na pijačo?
Nisem vedela, da bo tako hudo. Pa ti? –Ne.
Toda to povzročijo taka vprašanja. Ljudi prisilijo v plemena.
Moralo bi biti mogoče, da bi si država postavila vprašanja brez ...
Vsega tega. Brez toliko sovraštva. Brez prekletih smrti.
Ja.
Šlo je veliko dlje od meja našega odnosa z Unijo.
Gre za dušo naše države.
Skrbi me, da si ne bomo opomogli.
To je ustvarilo ... –Razkrilo, tega nismo ustvarili mi ...
Vrsto debate, politiko, ki je nekultivirana, necivilizirana
in, kar je najhuje, neprijetna.
Tebe res ne skrbijo dolgoročne posledice vsega tega?
Spodkopavanje koncepta strokovnosti, neodvisnih avtoritet ...
Tvoji strokovnjaki so imeli načrt. –Temelječ na znanju.
Ti ustvarjaš toksično kulturo, kjer nihče ne more zaupati ničemur.
Ne delam tega. –Nihče se ne posluša, ljudje samo vpijejo.
In najglasnejši ... –Vpijejo, ker so bili leta ignorirani. –Spodbujaš jih.
Ne zamenjuj me z Banksom in Faragom. Onadva spodbujata ljudi.
Res priročno, da onadva zate opravljata umazano delo.
Si ju kdaj resno poskusil ustaviti?
Ti in tvoji dominirate v politiki že desetletja in kaj ste naredili?
Ne moreš zapreti odprte škatle. To je nova politika.
Obnašali se bomo ... –Sprememba je vznemirljiva.
Kaj je tvoja prednost?
Kaj počneš, kaj si odkril?
Manjka mi spanca.
–Tudi meni.
Zdi se mi, da sem več spal, ko so se rodili otroci.
Tudi ti boš oče, kajne?
Ja.
Ti imaš dve hčerki? –Tri.
Razmišljam o tem, veš? O tem, v kakšni državi bodo odraščale.
Kaj je tole? "Mislimo na otroke"? Prosim te!
Jaz nas poskušam pripraviti.
Vlak, ki prihaja, ni tisti, ki si ga pričakoval. Ni bil napovedan.
Niti tisti ni, ki sem si ga jaz predstavljal. Toda sprejemam ga.
Ti pa ga ne moreš ustaviti.
Prav imaš, prišla je nova politika, ki je ne moreš nadzorovati.
Pazi, kaj si želiš. Tudi ti je ne boš mogel nadzorovati.
Zadnja runda!
Danes je dan odločitve. Po kampanji, zborovanjih in debatah,
je čas, da odločijo volivci.
Volišča so se odprla ob sedmih zjutraj.
Več kot 46 milijonov ljudi lahko glasuje. To je rekord za to državo.
Obkrožila sem, da ostanemo. –Ni razloga, da bi ostali.
Referendum poteka po vsej Veliki Britaniji.
Volišča bodo odprta do 22. ure. Ko jih bodo zaprli,
bo rezultate objavila predsednica volilne komisije,
in sicer v mestni hiši v Manchestru. –Dobro jutro, dame in gospodje.
Skupno število preštetih glasovnic
je 33.577.342.
Za to, da ostanemo v EU
je glasovalo 16. 141.241 ljudi.
Za izstop je glasovalo
17.410.742 ljudi.
Za vedno smo spremenili državo.
To je rezultat tega referenduma.
Temu so botrovali tedni in meseci debat in sporov.
Britanci so se izjasnili, odgovor pa je: "Odhajamo!"
Če si smem izposoditi besede največjega angleškega poeta ...
"Od tega dne in do konca sveta se nas bodo spominjali."
Ja? –Čestitam! Ne morem verjeti, da nam je uspelo!
Dom, si tam? –Ja. Super. Super je.
Hočem reči, da vem, da se nisva vedno razumela ... –Moram iti.
Dom! Dom! Dom!
Govor, govor!
Ne, ne ... –Daj no!
Kaj smo rekli, da bomo naredili? –Ugasnili CBI!
Hoteli smo spet nadzor. Kaj počnemo? –Vračamo nadzor!
Kaj smo naredili? –Vrnili nadzor! –Dajmo!
Iskrenost, poštenost in vera v naravo bodo zdaj zmagali!
To smo naredili brez vojne in izstreljene krogle.
Eden je bil izstreljen, mala kretenska pizda.
Nekateri ljudje zdaj pravijo, da to ni bilo v redu.
In da ljudi ne bi smeli vprašati na ta način.
Jaz se ne strinjam.
Menim, da je bilo prav in neizogibno.
In da tako pomembno vprašanje lahko rešimo samo z referendumom.
In nenazadnje se to vprašanje tiče ljudi,
pravic ljudi te države, da poskrbijo za lastno usodo.
David Cameron bo kmalu odstopil s premierskega položaja.
Rekel je, da bo premier še nekaj mesecev,
a da država potrebuje sveže vodstvo.
Seveda.
Ne slišim ga več. Pa vi? Izginil je.
G. Cummings ...
Če ste vi neznani vojak v vsem tem, tisti, ki vleče niti,
mi pa živimo v prihodnosti, ki ste si jo zamislili ... –Ni moja prihodnost.
Prihodnost je sranje. –Ste se motili?
Vaše napovedi, optimizem za življenje izven EU je bilo zmotno?
To je ... To bo več deset let trajajoči projekt. –Kaj?
To ni pisalo na avtobusu.
Vizija ni bila zmotna ... Ljudje nimajo prav, politiki.
Oni so vse to uničili.
Rekel sem, da je treba zamenjati celoten operativni sistem vlade.
Toda ni vas bilo tam, kajne? Spet so vas izrinili.
V tej državi in na Zahodu obstaja sistemska napaka.
Hiramo in plujemo brez vizije in namena.
Kaj naredite, ko sistem odpove? Resetirate. To sem storil.
Kaj pa so storili oni ali vsi vi? Spet ste oživili isti sistem!
Isto dolgočasno kratkoročno politiko in samopostrežno sranje.
Ali niste tudi vi del te kulture? –Ne. –Polresnic, lahkih odgovorov,
lažnih obljub? –Ja! Ne mislite, da ne vem, da sem slab tako, kot oni!
Toda kriv je virus, ki vse okuži!
Upal sem, molil, da bo nekdo z minimalno klinčeve ponižnosti
in gramom domišljije, vizije ali ambicije videl,
da je obstajala priložnost, da bi se nekaj zares zgodilo!
Da bo nekdo vskočil in nekaj naredil!
Da bo zagnal spremembe ...
Da bi samo ...
Ste končali, g. Cummings?
Ja, končal sem. Vsi smo končali. Hvala.
Dominic Cummings je pred referendumom
preko "AggregatelQ-a" volivcem domnevno poslal
milijardo ciljanih oglasov.
Milijardo.
Arron Banks je priznal, da je tudi "Leave. EU" najel podjetje,
specializirano za ciljanje volivcev, "Cambridge Analytica".
Odtlej zanika, da jim je plačal za ta posel.
"AggregatelQ" in "Cambridge Analytica" sta povezana
z milijarderjem Robertom Mercerjem,
ki je bil kasneje največji donator volilne kampanje Donalda Trumpa.
Leta 2018 je volilna komisija ugotovila,
da je kampanja "Glasujmo za izstop" kršila volilni zakon.
"Leave. EU" je preiskovala Nacionalna agencija za kriminal
zaradi kršenja volilnega zakona.
Zgodba še vedno nima epiloga.
MEDIATRANSLATIONS